CELEX: 31988R1274
Language: el
Date: 1988-05-10 00:00:00
Title: Κανονισμός (ΕΟΚ) αριθ. 1274/88 της Επιτροπής της 10ης Μαΐου 1988 για κατάργηση του κανονισμού (ΕΟΚ) αριθ. 133/88 για μέτρα διασφαλίσεως κατά την εισαγωγή υβριδίων αραβοσίτου που προορίζονται για σπορά

Avis juridique important

|

31988R1274

Κανονισμός (ΕΟΚ) αριθ. 1274/88 της Επιτροπής της 10ης Μαΐου 1988 για κατάργηση του κανονισμού (ΕΟΚ) αριθ. 133/88 για μέτρα διασφαλίσεως κατά την εισαγωγή υβριδίων αραβοσίτου που προορίζονται για σπορά  

Επίσημη Εφημερίδα αριθ. L 121 της 11/05/1988 σ. 0043 - 0043

***** ΚΑΝΟΝΙΣΜΟΣ (ΕΟΚ) αριθ. 1274/88 ΤΗΣ ΕΠΙΤΡΟΠΗΣ  της 10ης Μαΐου 1988  για κατάργηση του κανονισμού (ΕΟΚ) αριθ. 133/88 για μέτρα διασφαλίσεως κατά την εισαγωγή υβριδίων αραβοσίτου που προορίζονται για σπορά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως της αγοράς στον τομέα των σπόρων για σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 3997/87 (2), και ιδίως το άρθρο 7 παράγραφος 2,  Εκτιμώντας:  ότι ο κανονισμός (ΕΟΚ) αριθ. 133/88 της Επιτροπής (3) εισήγαγε μέτρα διασφαλίσεως κατά την εισαγωγή υβριδίων αραβοσίτου που προορίζονται για τη σπορά·  ότι η εξέλιξη των εισαγωγών κατά τη διάρκεια της περιόδου 1987/88 αποδεικνύει μείωση των εισαγωγών αυτών σε σχέση με εκείνες της περιόδου 1986/87· ότι με τους όρους αυτούς δεν φαίνεται να υπάρξει ανισορροπία στην κοινοτική αγορά·  ότι ο κανονισμός (ΕΟΚ) αριθ. 3083/73 της Επιτροπής (4) προβλέπει τη μηνιαία ανακοίνωση των στοιχείων σχετικά με την έκδοση των πιστοποιητικών εισαγωγής και σχετικά με τις εισαγωγές των υβριδίων αραβοσίτου· ότι, με τις παρούσες συνθήκες, δεν είναι πλέον αναγκαίο να διευρυνθεί ένα σύστημα επιτηρήσεως με άλλη περιοδικότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 133/88 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Μαΐου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 246 της 5. 11. 1971, σ. 1.  (2) ΕΕ αριθ. L 377 της 21. 12. 1987, σ. 37.  (3) ΕΕ αριθ. L 15 της 20. 1. 1988, σ. 9.  (4) ΕΕ αριθ. L 314 της 15. 11. 1973, σ. 20.